Завесна

Заве́сна — возера ў Гарадоцкім раёне Віцебскай вобласці ў басейне ракі Ловаць (працякае праз возера). Плошча паверхні 1,59 км², даўжыня 1,9 км, найбольшая шырыня 1,08 км. Даўжыня берагавой лініі 5,5 км. Найбольшая глыбіня возера 2,4 м, сярэдняя 1,5 м. Аб'ём вады ў возеры каля 2,41 млн. м³. Плошча вадазбору 11,6 км². Катлавіна возера рэшкавага тыпу, круглаватай формы. Схілы катлавіны вышынёй да 5 метраў, спадзістыя. Берагавая лінія слабазвілістая. Берагі нізкія, пясчаныя. У заходняй частцы забалочаная пойма шырынёй да 200 метраў. Дно плоскае, пясчанае і ілістае да глыбіні 1—1,5 м. На большых глыбінях дно выслана сапрапелем. Возера дыстрофнае, праточнае. Праз возера працякае рака Ловаць. Надводная расліннасць распаўсюджваецца на адлегласці да 60 м ад берага. Падводная расліннасць займае ўсю плошчу возера. У возеры водзяцца акунь, шчупак, лешч, плотка, гусцяра, краснапёрка, лінь і іншыя віды рыб. Зноскі Літаратура Уласаў Б. П. Завесна // Энцыклапедыя прыроды Беларусі. У 5-і т. Т.3 / Рэдкал.: І. П. Шамякін (гал. рэд.) і інш. — Мн.: БелСЭ, 1985. — Т. 3. — 599 с. — 10 000 экз. Беларуская энцыклапедыя: У 18 т. Т. 6: Дадаізм — Застава / Рэдкал.: Г. П. Пашкоў і інш. — Мн. : БелЭн, 1998. — Т. 6. — С. 493. — 576 с. — 10 000 экз. — ISBN 985-11-0035-8. — ISBN 985-11-0106-0 (т. 6). Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 15. — 72 с. — 10 000 экз. — ISBN 978-985-508-136-5. (руск.)